Acoustic Kitty

Acoustic Kitty (ing basa Jawa: Kucing Akustik) iku proyèké CIA sing dibabar déning Direktorat Ilmu Pengetahuan & Teknologi CIA, ing taun 1960-an diancasé kanggo nggunakaké kucing kanggo mata-mata ing Duta Besar Kremlin lan Uni Sovyèt.

 Bêdhahing kucing 
Supaya bisa ngrêkam, kudu ditambahi piranti khusus. Ing prosêdur sing suwéné sak jam, dhoktêr bêdhah kéwan nanêm mikropon ing lobang kuping kucing, pamancar radhio cilik ing têngkoraké, lan kabêl lancip mênyang sawijining wuluné. Iki bakal ngidini kucing ngrêkam lan ngirimaké swara sakcêdhaké. Amarga gampang kêganggu, rasa luwéné kucing bakal dibênakaké ing opêrasi liyané supaya ora ngrasa luwé manèh. Tur, kucing mau diajari supaya manut lan bisa nglakoni tugasé kanthi bênêr.

 Biyaya lan wêktu 
Proyèk iki lumaku suwéné 5 taun (saka taun 1961 nganti taun 1966). Iku uga wêktu kanggo bêdhah, masang piranti, lan ngajari kucingé. Victor Marchetti, manten pêjabat CIA, ngomong yèn Proyèk Acoustic Kitty ngêntèkké biyaya watara $20 yuta.

 Tugas pisanan lan gagalé 
Tugas pisanan Acoustic Kitty iki kanggo nyadap rong wong ing taman njaba Kadutaan Sovyèt kanggo Amérikah Sarékat ing Wisconsin Avenue ing Washington, D.C. Kucing iki diculké cêdhak toko, nanging mati kêtabrak déning taksi.Curtis, Adam, "You Have Used Me as a Fish Long Enough", The Living Dead, BBC television documentary, 1995, interview with Victor Marchetti at 28:10 Nanging, iki ana gègèran ing 2013 dêning Robert Wallace, mantan Direktur Kantor Layanan Teknis CIA, sing ngêndika yèn proyèk iki ditilar amarga kangèlan nglatih kucing kanggo nindakaké sing dibutuhaké, lan "Alat iki dijupuk mêtu saka kucing; kucing iki dibêdhah manèh kanggo wêktu kapindho, banjur urip suwé lan sênêng saktêrusé".Acara TV "The World's Weirdest Weapons", mangsa 1, épisodê 6: "Weapons Of The Superspies", Yesterday TV Ujian-ujian saktêrusé uga gagal. Sakbanjuré proyèk iki dianggêp rampung lan dibyawarakaké kanthi aran "gagal total".Jeffrey T. Richelson, The Wizards of Langley: Inside the CIA's Directorate of Science and Technology (Boulder, CO: Westview Press, 2002), 147-48. .

Proyèk iki dibatalaké ing taun 1967. Mémo pungkasan ngomong yèn panêliti CIA pracaya yèn padha bisa nglatih kucing kanggo lumaku jarak kanthi cêndhak, nanging "faktor lingkungan lan kêamanan ing nggunakaké cara iki ing panggon asing mêksa awaké dhéwé kanggo nyimpulké yèn kanggo tujuan (intélêjén) awaké dhéwé, iki bakal dadi ora praktis." Proyèk iki dibèbèrké ing taun 2001, nalika sawêtara dokumén CIA padha dibyawarakaké.

 Ing budhaya 
Album Acoustic Kitty garapané John Mann éntuk idé saka proyèk iki.

Ing crita gambar Dinosaur Comics bahas babagan Acoustic Kitty.

 Réfêrénsi 

 Wacan tambahan 
 The Agency: The Rise and Decline of the CIA (Agensi: Munggah lan Miduné CIA), John Ranelagh, rev. ed., New York: Simon & Schuster, 1987, ing hal. 208.

 Pranala njaba 
 Podcast Memory Palace épisodê bab Acoustic Kitty episode-16-secret-kitty